JohanHeinsen/ENO huggingface dataset:
Den Vest-Sjællandske Avis, 1817-03-27
Ved allerhøieste Reskript, af 6te d. M., har Hs. Majestæt behaget allernaadigst at tillægge samtlige Deputerede i de kongelige Collegier, som have umiddelbar Forestilling til Hs. Majestæt, og føre det store Seigl, samt Medlemmerne i de Directioner, der ere i samme Tilfælde, saa og Assessorerne i Høiesteret, saavelsom Justitiarii i den kongelige Lands-Overret samt Hof- og Stadsret, i Lands-Overretterne i Viborg og paa Island, samt Lands-Overretten for de danske vestindiske Øer, Embedsrang No. 3, i 3die Klasse, af Rangforordningen af 14de October 1746.
Den Vest-Sjællandske Avis, 1817-03-27
Den Kongelige danske Hof= og Stats-Calender for Aar 1817, udgivet af Justitsraad Frost, er nu udkommen. Efter samme tæller de Kongelige Ordeners Kapitul, foruden Hs. Majestæt Kongen, som Præses, 24 Medlemmer, 4 Officianter, 1 Over og 2 Underførere for Ordens Drabant-Corpset; 49. Riddere af Elephanten; 1 Stor-Commandeur af Dannebrogen (1ste Classe), 115 Storkors (2den Classe), 48 Commandeurer (3die Classe), 726. Riddere (4de Classe); 7 mandlige og 18 qvindelige Medlemmer af Ordenen L'Union parfatte: 49 af de foregaaende forskiellige Classer, der ere benaadede med Dannebrogsmændenes Hæderstegn; 849 Dannebrogsmænd. – Hs. Majestæt Kongens Hofstat bestaaer af: 1 Overkammerherre, i Overhofmarskal, 1 Overkammerjunker, 1 Overstaldmester, 1 Overceremomemester, Kammerherrer (med Rang 2den Classe No. 3, 177 Kammerberter med Rang 2den Classe No. 3), 2 Staldmestere, 16 Hofjægermestere, i foer montemester, 1 Confessionarius, 1 Overforstmester, 2 tienstgiørende General=Adjutanter, 186 Kammerjunkere, 14 Hofjunkere, 2 Ride junkere, i Historiograph, 1 Cabinetssecretair. Til Landmilitair-Etaten hører: i General-Feldtmarskal, 2 Generaler, 4 General-Lieutenanter, 13 General-Majorer, 12 Generaler, som enten staae at la suite eller paa Vartpenge. – Armeen bestaaer af: Livgarden til Hest, 9 Cavallerie-Regimenter, bestaaende af: 2 Regimenter Curasserer, 4 Regimenter lette Dragoner, 2 Landsener-Regimenter og 1 Husarregiment; – Livgarden til Fods, 13 Jnfanterie-Regimenter, 4 Jæger=Corps, Kongens Liv-Jæger-Corps, Raqvet-Corpset, de Vestindiske Tropper, de Guineiske Tropper, de Ostindiste Tropper. Ved en i den franske Bondebye Angres, hvor en Deel af det til Batteriet Gerstenberg henhørende, Mandskab er indqvarteret, den 23de Februar sidstleden om Aftenen under en heftig Storm opkommen Jldebrand, hvorved 3de Huse bleve et Rov for Luerne, har bemeldte Mandskab, ifølge de vedkommende franske Authoriteters derom gjorte Anmeldelser, viist en saa kraftig og virksom Hielp, at den øvrige Deel af Byen, som allerede ansaaes som forloren, ene derved blev reddet. J Særdeleshed have ved denne Leilighed den commanderende Underofficeer i bemeldte Bondebye, Bombardeer Bossel, ved sine kloge Foranstaltninger til Jldens Stukning, og Constabel af det 15de Artilleriecompagnie Mathias Mathiøfen, som med egen Livsfare heeltemodigen reddede en Franskmand, der ved at en Bielke i et brændende Huus nedstyrtede, var falden i Flammerne, meget udmærket sig. Hs. Majestæt har allernaadigst behaget at skiænke disse 2de brave Mænd, til Belønning, Medaillen i Sølv, for ædel Daad, og tilladt at de maae bære samme paa Brystet.
Den Vest-Sjællandske Avis, 1817-03-27
Skrivelse fra det Holsteenske af 14de Marts 1817.
Den Vest-Sjællandske Avis, 1817-03-27
Man søger nu overalt i Stæderne og paa Landet, ved frivillige Foreninger at forebygge den Mangel paa Brødkorn, der kunde være at befrygte. For nogle Dage siden faldt Kornpriserne mærkeligen. Man tilskriver dette den Overflødighed af Kornvarer der ere opdyngede i Holland, og paa Grund af den usikkre Skibsfart ikke kunne afgaae, ligesom og at der i Østersøen nu ere mange Kornladninger underveis til Holland, der er det Marked, hvor Kornpriserne, næsten kunde man sige for Europa, bestemmes; thi Kornhandelen er endnu stedse Hollændernes vigtigste Næringsgreen. Naar derfor en Kiøbmand i Holland venter stor Tilførsel udenlands fra som nu er Tilfældet, saa arbeider man enstemmigen paa at faae Priserne til at falde. Udlændingen skuffes da ofte i sine Forventninger. Selv Engelland driver sin største Kornhandel igiennem Holland. Da man nu i sidstnævnte Land, efter sikkre Beregninger, endnu kan vente megen Tilførsel, saa er det naturligt, at Kornpriserne, om end ikke betydeligen falde, saa dog heller ikke meget stige. J Hertugdømmene ligger Kornhandelen næsten stille. Bonden vil ikke sælge, fordi han vil fremtvinge høiere Priser, og de, som endnu ere tilbøielige til at sælge, frygte de slemme Veie til Lossepladsene; thi neppe have Veiene nogensinde været ufremkommeligere end i denne fugtige Vinter, og, det endnu i dette Øieblik. Her i Landet synes ingen Kornmangel at være at befrygte, da der endnu findes store Forraad, og Bonden tænker forkiøbmandsagtig til strax at stille sig ved sine Varer. De seeneste Kornpriser ere: Hvede 27 til 28 Mk. Courant, Rug 18 til 19 Mk., Byg 14 Mk. og Havre 8 Mk. Tønden. Byget er forholdsmæssigen saa dyrt, fordi der kun haves ringe Forraad, og lidet avles deraf. Næsten i alle Havne i Hertugdømmene ligge Skibe med Kornladninger, der kun vente paa roeligere Veir til Afseiling. At de høie Kornpriser bringe Penge herind, mærker man allerede paa Landet, hvor Bonden begynder at leve op igien. Nyeligen var i en anseelig Landsbye et stort Bal, hvor det gik ganske til paa kiøbstædsviis, og ingen Penge bleve svarede. Jsær synes det smukke Kiøn at have stor Forkierlighed for Kniplinger. Rigtig nok drage de Tønderske Kniplings kræmmere i stor Mængde igiennem Landet, og ikke sieldent har man 3 til 4 forskiellige paa een Dag; Leiligheden vækker Lysten til at kiøbe. Ogsaa andre Kræmmere giennemstreife Landet med alle Slags Pynt og Modekram. Det er altsaa naturligt, at man kiøber naar man har Penge.
Den Vest-Sjællandske Avis, 1817-03-27
Kiøbenhavns Torveprise. den 21. Marts. Rug, Tdn. 25 Rbdlr. Mk. a 27 Rbdlr. 2 Mk. Hvede, Tdn. 38 Rbdlr. Mk. a 46 Rbdlr. M. Byg, Tdn. 17 Rbdlr. 1 Mk. a 18 Rbdlr. Mk. Havre, Tdn. 11 Rbdlr. Mk. a 12 Rbdlr. 2 Mk. Ærter, Tdn. 23 Rbdlr. Mk. a 26 Rbdlr. M. Grønsaltet Flesk, Lpdt. 6 Rbd. 2 Mk. a 7 Rbd. 1 Mk. Røget Flesk, Lpdt. 7 Rbd. Mk. a 8 Rbd. Mk.
Den Vest-Sjællandske Avis, 1817-03-27
(Coursen er denne Postdag uforandret.)
Den Vest-Sjællandske Avis, 1817-03-27
AVERTISSEMENTS. Ved Proclama, som er læst inden Slagelse Byetingsret den 17de og inden den kongelige Landsoverret samt Kof- og Stadsret den 24de d. M., ere Creditorene i Stervboet efter her i Byen afdøde Reebslagermester Thomas Jørgensen, med 12 Ugers Varsel, indkaldede til at møde for undertegnede Skifteret for at anmelde og bevise deres Fordringer samt for at iagttage deres Tarv under Boets Behandling. Ligeledes ere den Afdødes Arvinger, de indenlandske med Varsel som ovennævnt, og de udenlandske med Aar og Dags Varsel, indkaldede at møde. Slagelse Kiøbstæds Skifteret, den 25de Marts 1817. Stabell. Birch.
Den Vest-Sjællandske Avis, 1817-03-27
Loverdagen den 29de Marts førstkommende, om Formiddagen Kl. 10, afholdes, paa Stagelse Raadstue, offentlig Auction, over Bortleielsen for indeværende Aar, af de Slagelse Kiøbstæd tilhørende Bygge- og Haugepladse, som ere beliggende paa Løvegade, Slotsgaden ved Rytter stalden, og paa Bierbyegade, efter Conditioner, som ere til Eftersyn paa mit Contoir. Slagelse, den 17de Marts 1817. Stabel.
Den Vest-Sjællandske Avis, 1817-03-27
Løverdagen den 29de Marts førstkommende, om Formiddagen Kl. 10, afholdes, paa Slagelse Raadstue, offentlig Auction, til Bortleielse paa 10 Aar eller til Bortfæstelse paa Livstid, af følgende, Slagelse Kiøbstæd og dens Grundeiere, som Communer, ved Udskiftningen af fælleds Jorderne, udlagte Jordlodder. a) en Lod i Byeskoven paa 7 3/4 Tdr. Land, b) en dito sammesteds paa 27/4 Tdr. Land, c) en dito ved Oxebroe paa 87 Tdr. Land, d) en dito imellem Holbeksveien og Gudoms Skjæl paa 2 Tdr. Land, hver Tønde Land beregnet til 14000 Alen. Conditionerne hvorefter Auctionen afholdes ligge til Eftersyn paa mit Contoir. Slagelse, den 17de Marts 1817. Stabel.
Den Vest-Sjællandske Avis, 1817-03-27
Løverdagen den 29de Marts førstkommende om Formiddagen Kl. 12, afholdes paa Slagelse Raadstue offentlig Auction over den Slagelse Borgerskole ved Udskiftningen af Slagelse Kiøbstæds Commune-Jorder udlagte Jordlod No. 7 i Byeskoven, som indeholder 11 Tdr. Land geometrisk Maal, til Bortfæstelse paa Livstid, efter Conditioner som for Lysthavende ligge til Eftersyn paa mit Contoir. Slagelse, den 22de Marts 1817. Stabel.
Den Vest-Sjællandske Avis, 1817-03-27
Løverdagen den 29de Marts d. A. vorder afholdt offentlig Auction hos mig, over følgende, nemlig: 3 smaae Baller Brunsviger Humle, samt 10 a 16 Tønder Høst=Sild, i 1/2 og 3/4 Tdr. 30 a 50 Tdr. engelsk Steenkul, en Rest Jern, samt endeel Baandjern, 30 a 50 Tdr. Byg, adskillige Tylter Lægter, 10 a 15 Tytter 7 Al. Planker, 10 a 15 Tdr. Ærter, endeel Havre, circa 100 Flasker extra gl. Rom m.v. Ringsted, den 25de Marts 1817. P. Laurentius.
Den Vest-Sjællandske Avis, 1817-03-27
En Jordlod paa 2 1/2 Tønde Hartkorn paa Halager Mark kan underhaanden faaes tilkjøbs og modtages strax naar man henvender sig til Møller Petersen i Hove Mølle Ved Lindersvolds Kalkovn ved Windbyeholt kan fra Mandagen den 31te Marts d. A. Kalk. erholdes et Qvantum Steen= og Meelkalk, nemlig Steenkalken for 10 Rbdlr. og Meelkalken for 4 Rbdlr. 3 Mk. Tønden, naar Vedkommende som maatte ønske samme derom ville behage at henvende sig til Forvalter Fank paa Lindersvold.
Den Vest-Sjællandske Avis, 1817-03-27
Af den, fra det kongelige Kalkbrænderie, som bekiendt fortrinlig gode Steenkalk, kan i Aar ligeledes bekommes, saavel i større som mindre Partier, paa Oplaget i Kronprindsessegaden No. 407. Sammesteds vil ogsaa god og veltillavet Meelkalk, særdeles tienlig til Tagarbeide, blive at erholde, naar man behager at henvende sig desangaaende til C. Selstrup. Magazinbestyrer. Et lidet Partie toradet Saaebyg, høstet uskadt og voxet paa lette Jorder, er at faa hos Undertegnede. Svebøllegaard pr. Holbek. Lund.
Den Vest-Sjællandske Avis, 1817-03-27
Reene og velhøstede Saae=Ærter og Havre kan bekommes hos Forpagter Lund paa Aagaard.
Den Vest-Sjællandske Avis, 1817-03-27
En Landeiendom i Sielland ønskes tilkiøbs, enten et complet Gods med Hoverie, eller en Hovedgaard med Skov og Huse, hvoraf forrettes Arbeidsdage. De som have saadan Eiendom at afhænde, ville behage derom at give Underretning i en billet til H. P., afleveret til Udgiveren af Slagelse Avis.
Den Vest-Sjællandske Avis, 1817-03-27
Paa Bierbyegade No. 119 i Slagelse kjøbes alle Slags Huder og Skind. N. T. Lund, Skindhandler. Et Fruentimmer af fat Alder søger Condition til førstkommende Maidag som Huusholderske her i Byen eller paa Landet. De bedste Vidnesbyrd, saavel om hendes Duelighed som moralske Karakteer, kan forevises. Bogtrykker Magnus anviser hvo den Søgende er.
Den Vest-Sjællandske Avis, 1817-03-27
En duelig Ladefoged kan faae en god Tieneste paa en Herregaard, som drives ved Hoverie, naar han melder sig i Avis Expeditionen.
Den Vest-Sjællandske Avis, 1817-03-27
En Bryggerpige og to Malkepiger kan erholde fordeelagtig Tieneste til 1ste Maj. Man melder sig hos Bogtrykker Magnus i Slagelse.
Den Vest-Sjællandske Avis, 1817-03-29
Den Vest-Siællandske Avis eller: Slagelse. 7 Ugeblade den landske Historie uden, og inden. Dagens vigtigste Nyeheder. Redigeret af Pastor og Ridder Bastholm. - Trykt og forlagt af Peter Magnus. 3die Aarg.)N. 38. Løverdagen, den 29 Marts 1817. Med Kongl. allernaadigst Tilladelse, at forsendes med Brevposten til Dannemark og Hertugdømmene.
Den Vest-Sjællandske Avis, 1817-03-29
Oversigt over Dagens udenlandske Nyheder. Den franske Regiering har nu faaet den behagelige Efterretning, at Englænderne have overleveret den franske Colonie ved Senegal, men den har den Ubehagelighed, at Hertuginden af Berry ligger syg af Mæslinger; hvorfor al Cour ved hendes Hoer afsagt. – Uagtet Foraaret er neppe begyndt, ere dog endeel fyrstelige Personer paa Reise. Prins Henrik af Preussen er saaledes nu paa Besøg i Neapel, hvor han bliver paa det galanteste modtaget. Princessen af Wallis er den 10de Marts kommen til München. Storfyrste Nicolaus har forladt England; hvad vil han ikke have bemærket og have at fortælle fra dette mærkværdige Land, som staaer paa Lykkens Spidse og Vendepunkt, bestomindre Nyt høres fra hans eget Fødeland, hvor en nye Skabelse fremstaaer og stille og ubemærket udvikler sig. Krigsfanger, som af og til komme derfra, fortælle, at der endnu gives mange saadanne i Rusland, og at de bruges til at grave Canaler. – Napoleon allene reiser ikke, fængslet til sin Klippe overlader han sig stedse meere til sin Melancholie og Sindsforstemmelse; med Gouverneuren Sir Hudson Lowe er han meget misfornøiet; en vis Santine, fød paa Corsika, som har staaet i hans Tieneste paa St. Helena som Huissier ved Keiserens Cabinet, er kommet til England og har ladet nogle Efterretninger trykke om sit Ophold paa Øen, og deriblandt en Skrivelse, som Napolevn skal have ladet Gouverneuren tilstille ved General Montholon, og hvori han protesterer mod de allierede Magters Traktat om at behandle ham som Krigsfange; denne Skrivelse er fuld af Besværinger, nogle holde den for opdigtet, Napoleon skal have erklæret Gouverneuren, at han maae gjerne skille ham ved Livet, og at han altid er beredt til at blotte sit Bryst for ham, naar han vil udgyde hans Blod. Han skal være meget tungsindig og kommer ikke udenfor sin Dør. Sir Lowe har bekiendtgjort, at enhver, som paatager sig nogen hemmelig ommission for Bonaparte eller nogen af hans Følge skal strax miste Livet.
Den Vest-Sjællandske Avis, 1817-03-29
Der staaer i de franske Blade, at Kongen af Frankerige har kiøbt Hotellet Brienne i Paris for 85,233. Franker af Madame Maria Lætitia Raniolina, Charles Bonapartes Enke Napoleons Moder).Et mærkeligt Træk i Menneskeslægtens Historie til at vise Lykkens Forandring og Humanitetens Tilvæxt.
Den Vest-Sjællandske Avis, 1817-03-29
Nyeste Post-Efterretninger. Angaaende Theehandelen imellem England og China ere nu paalideligere Efterretninger meddeelte. J 1814 bleve over 24 Millioner Pund Thee fortærede i England; og Regieringen havde i Jndkomster deraf over 4 Mill. Pd. Sterl. Tidernes Nød har tilveiebragt en Formindskelse i denne Consumtion, og derved i Regieringens Jntrader; hiin beløb sig 1816 kun til 20 Mill. Pund Thee, og disse til ikke fulde 3 Mill. Pd. Sterl. En anden Aarsag til denne Formindskelse i disse Told-Jndtægter er ogsaa den, at den Afgift, som Regieringen har lagt paa Jndførselen af Thee, er overdreven høi, som giver Anledning til, at meget Thee bliver indsmuglet. – Et Skib er nu kommen til Rotterdam fra Macao i China, som har bragt nøiere Efterretninger og den engelske Ambassade til den chinesiske Keiser, og tillige det Edict, som Keiseren under den 5te September f. A. har ladet udgaae til Vicekongen i Canton. Det hedder deri, at da Gesandten var kommen til Tien-Sing, havde Gouverneuren over Havnen der indbudet ham til et Giestebud, men at han ikke vilde iagttage de sædvanlige Cæremonier.
Den Vest-Sjællandske Avis, 1817-03-29
Derfra gik Ambassadeuren til 9-Juan (Keiserens Sommerpalais). Keiseren besteeg sin Throne for at modtage ham, men denne undskyldte sig med Upasselighed, for sikke at lade sig see for ham. Nu gav Keiseren befaling til at han skulde reise tilbage. Dog da Keiseren havde overveiet, at den Mangel paa Agtelse, som Ambassadeuren havde udviist, maatte allene tilskrives ham, og ikke hans Konge, som havde sendt ham over saa umaalelige Have, for at bringe Hs. Majestæt en Skrivelse og Presenter, som aabenbort beviiser, at Kongen vilde, at han skulde behandle Keiseren med Ærefrygt og Agtelse, saa havde han dog fundet forgodt, ikke ganske at tilbagevise de ham tilsendte Gaver, for ikke at afvige fra sin Grundsætning, den at vise sig ogsaa naadig og velvillig mod smaae Kongeriger. Keiseren havde altsaa af Agtelse og Naade, taget imod de ubetydeligste af disse Presenter, nemlig fire Landkort, to Malerier og 95 Kobberstykker, og i det Sted foræret Kongen en Poi (en hvid Ædelsteen, hvori findes en Blomst, af Figur som et Menneskehierte, og som Keiseren ved lykkelige Begivenheder skiænker eller modtager af sine Mandariner); ligeledes en Jscon Chu (eller et rundt Smykke, som bestaaer af 108 Ædelstene, og som Mandarinerne bære paa Brystet, naar de lade sig see for Keiseren); hvoraf Kongen af England vil kunne see, at Keiseren troeligen følger den Grundsætning: HonLao Po-Lai, (en Læresætning af den berømte chinesiske Moralist Confucius, som betyder, modtag Lidet, og giv Meget). Gesandten og hans Følge have viist sig tilfreds og taknemmelige, have yttret Anger, Frygt og ere derpaa afreiste til Thom Chea. Edictet sluttes med en befaling til Vicekongen, at han skal give et Giestebud til Gesandtens Ære, naar denne ankommer til China. (Dette listige og pralende Ediet udviser tydeligt, at Keiseren er vreed paa Englænderne, og det er indlysende, at Chineserne med Flid have forlangt, at Gesandten skulde underkaste sig vanærende Cæremonier, for at forhindre ham fra at begynde sine Underhandlinger; thi da Lord Macartney kom, for nogle Aar siden, som engelsk Gesandt i Peking, gav Keiseren slip paa disse Fordringer.) Chinesernes Uville mod Englænderne gav sig tydeligt tilkiende, og endog førend Gesandten var kommen tilbage til Canton, fik det ostindiske Compagnieskib General Hewett kun Tilladelse til at tage en Ladning ind under den Betingelse, at naar Lord Armherst kom tilbage til Canton, saa skulde det tage de Presenter med sig tilbage, som Keiseren ikke vilde tage imod. Efterat Chineserne havde angrebet Fregatten Alceste, udbredte sig det Rygte i Canton, at Keiseren havde afsat sine Ministre, enten fordi, som det hedte, de ikke i Tide havde underrettet ham om, at Gesandten ikke vilde underkaste sig de forlangte Cæremonier, eller fordi de ikke førend dennes Ankomst havde anmeldt for Keiseren Udfaldet af Krigen med Na poul, da det chinesiske Hof antog, at Gesandtskabet ikke havde nogen anden Hensigt, end at beroelige det over, at Englænderne udstrakte deres Erobringer til Lande, som tilforn havde været skatskyldige til China, og hvorover det endnu paastaaer at besidde Souverainitet.
Den Vest-Sjællandske Avis, 1817-03-29
Hr. Monroe er nu udnævnt til Præsident for den nordamerikanske Congres; hans vigtigste Medbeiler var Hr. Rusus King. Hr. Tonckins er bleven udvalgt til Vicepræsident. Den 4de Marts skulle de tiltræde deres nye Embeder. Det democratiske Partie har saaledes fuldkomment seiret. Senatet har med stor Majoritet forkastet billen til et nyt executiv Departement. J Repræsentanternes Kammer er det Forslag giort, at alle Skatte skulde for i Aar falde bort, undtagen Toldafgifterne paa den udenlandske Handel, da der ogsaa i mange Egne af Nordamerika hersker Misvært og Nød. –
Den Vest-Sjællandske Avis, 1817-03-29
Om Nordamerikas Forhold til Spanien høres nu intet; derimod destomeere til Spaniens Misforstaaelser med Portugal, man ruster sig paa begge Sider, forlægger Tropper til Grændserne og anlægger Magaziner, og den spanske Armee, som skal afgaae til Amerika, skal have faaet Ordre til at blive indtil Grændserne imellem begge Magter ere blevne berigtigede saavel i Amerika som i Europa. Desuden er Spanien beskjæftiget med fine indvortes Giæringer. J Valencia er det nu bleven roeligt, efterat man har hængt 8 Personer, kastet nogle i Fængsel, og andre have taget Flugten. J Provinserne Biscaia, Santander og i Biergegnene der omkring er det ogsaa uroeligt, og dagligt blive nogle Personer fængslede; meere end hundrede Personer sidde alt i Arrest. J Provinsen Valencia blev Patrioten Rechar hængt den 18de Janauri Fior, men i Aar den 18de f. M. blev hans Angiver myrdet af en Ubekiendt; om Morgenen fandt man hans Liig, hans Hoved opsat paa en Stang og derunder en Seddel hvorpaa man læste de Ord: Jeg betaler Helten Rechar og hans Kammerater, min Gield, som er bleven et Offer for mine forræderiske Angivelser. – Ogsaa i Sverrig have nogle Giæringer yttret sig, en Jndvaaner i Stokholm har indsendt en Anklage mod Personer, hvis Navne ikke ere bekiendgjorte, den er af et saa alvorligt Jndhold, at den har opvakt Regieringens Opmærksomhed og foranlediget de strængeste Undersøgelser; ogsaa har i Staden Wisbye paa Øen Gulland nogle Personer ved et Giestebud paa Kongens Navnedag udbragt nogle lovstridige Skaaler, saa at den nye Statholder paa Øen, Baron Cederstrøm, har maattet tile med sin Reise dertil. Næringsveines nyeste Historie. (Fortsat til No. 34.)
Den Vest-Sjællandske Avis, 1817-03-29
Taxten for Oxekiød i Kiøbenhavn er fastsat for Marts Maaned til 27 s. pr. Pund. J Politievennen No. 44 f. A. er klaget over, at Bønderne, som have Tilladelse til at falholde Oxekiød paa Kiøbenhavns Axeltorv, have imellem tilladt sig at kiøre omkring paa Gaderne med Hestekiød til Salg, som ogsaa er to Gange bleven confisqveret for dem, ligeledes klages der over, at Professionister fra Frederiksberg og andre Personer, som ikke ere Bønder, opkiøbe og slagte Kreaturer og Efteraaret, og sælge Kiødet i Kiøbenhavn, til Skade for de retmæssige Slagtere, hvis Profession de ikke ret forstaae, og hvis Forpligtelser og Byrder de ikke have. – samme Blad No. 56 anmodes Slagterne om at afholde sig fra at kiøbe og udsælge Kiød af syge Kreaturer, som disse ofte blive i Hovedstaden ved den indspærrede Luft, hvori de leve, ogsaa foreslaaes, at de som sælge eller kiøbe saadanne Kreaturer skulle tilkiendes en Mulkt, da Kiøder af syge Kreaturer, er saa skadeligt for Menneskenes Sundhed, især naar Dyrene have faaet Lægemidler. – J No. 55. blev de Forslag giort, at de Slagtere, som sælge udmærket godt Kiød, og blot Studekiød, burde enten være frie for al Taxt, eller tillades at tage en høiere Betaling, end de Slagtere, som sælge alleKiødsorter imellem hinanden. Slagter Sachmanns Boutik anførtes som et Exempel paa en fuldkommen god Slagterbod, i det paafølgende Nummer erklærede dog Hr. Sachmann selv sig imod denne Lovtale. – J Politievennen No. 18 har man besværet sig over et nyt Slagteries Anlæggelse paa gamle Kongevei, da saaledes ogsaa denne behagelige Spadseretour i Hovedstadens Omegn skal fordærves ved stinkende Uddunstninger. (Fortsættes.)¬
Den Vest-Sjællandske Avis, 1817-03-29
J den 920de Wandsbecker Trækning udkom følgende Nummere: 67. 6. 20. 58. 9.
Den Vest-Sjællandske Avis, 1817-03-29
Ledigt Embede. Skifteforvalter-Embedet paa St. Thomas, hvoraf svares en Afgift af 2000 Rbdlr. V. C. til første Medlem af Skifte-Commissionen. Revisor-Embedet ved den grønlandske og ostindiske Mission. – Pakhuusforvaltertienesten ved Kiøbenhavns Tolbod.
Den Vest-Sjællandske Avis, 1817-03-29
Befordringer og Afgang. Den 12te d. M. er Sognepræst for Jydestrup og Valdsøelille Menigheder, i Sielland, J. C. Teilmann, beskikket til Sognepræst for Thostrup og Uggersløse Menigheder, sammesteds; personel Capellan for Hagested og Gislinge Menigheder, i Sielland, C. L. Homann, til Sognepræst for Østerøe Menighed, paa Færøerne; Lieutenant ved Hs. Majestæts Livcorps, Cand. Theol. S. Sørensen, til Sognepræst for Norderøe Menighed, paa Farverne.
Den Vest-Sjællandske Avis, 1817-03-29
Døde. Den 5te Marts, Coffardie=Captain Josias Lubdens, 51 Aar, i Kbhavn; Major og Told-Jnspecteur Walbemar Fremming Heierdahl, 54 Aar. Den 7de: Generallieutenant Johan Frederik v. Leth, Storkors af Dannebrog, 80 Aar, i Kiel. Den 12te: Mad. A. C. Harsse, fød Risting, 66 Aar, i Kbhavn. Den 15de. Mad. Oline Schaldemose, for Funch, 29 Aar, i Kbhavn. Den 17de, Cancellieraad og Landsoverrets=Procurator Ulrich Nicolai Fugl, 51 Aar, i Kbhavn; Mad. Bolette Findt, fød Boregaard, 38 Aar; Mad. A. M. Dathoff, fød Plesner, 51 Aar, i Ørslev Præstegaard paa Falster. Den 18de: Forligelses-Commissair og Major for Brandvæsnet i Nyeborg, F. Holst, (Af Børsenh., Hamb. Corr. indenl. og udenl. Journ.
Den Vest-Sjællandske Avis, 1817-03-29
AVERTISSEMENTS. Paa Hoved-Landeveien er funden og til Undertegnede indleveret 2de Guld=Signeter med Karnioler.
Den Vest-Sjællandske Avis, 1817-03-29
Ligeledes er paa Slagelse Kiøbstæds Gade funden en Guld Brystnaal. Eierne ville melde sig hos Staben.
Den Vest-Sjællandske Avis, 1817-03-29
Natten imellem den 26de og 27 Marts have Tyve ind brudt i mit Spisekammer og bortstiaalet adskillige Fødevare, derfra gaaede ind i Skienkestuen og medtaget en Reisendes Støvler. Dette til mine Medborgeres Efterretning, at der ere farlige Tyve her i Omegnen. Fuglebierg Kroe, der 27de Marts 1817. I. Garder.